અમદાવાદ: ગુજરાત સહિત મહારાષ્ટ્રના ગરમીની સિઝન શરૂ થતાં જ માર્કેટયાર્ડમાં ડુંગળીની મબલખ આવક આવવાની શરૂ થઇ ગઇ છે. એક મહિના પૂર્વે મહારાષ્ટ્ર બાજુથી આવતી ડુંગળીનો ભાવ રૂ. ૬૦૦થી ૭૦૦ હતો, જે હાલ ઘટીને અડધો એટલે કે રૂ. ૩૦૦થી ૩૫૦ના મથાળે પહોંચી ગયો છે. એટલું જ નહીં સૌરાષ્ટ્ર બાજુથી સ્થાનિક બજારમાં આવતી ડુંગળીનો ભાવ રૂ. ૨૦૦થી ૨૫૦ની નજીક પહોંચ્યો છે, જેના પગલે છૂટકમાં પણ ડુંગળીના ભાવમાં મોટાં ગાબડાં પડ્યાં છે.